ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
13 ต.ค. 2558

สรุปตลาดภาคเช้า
ตลาดภาคเช้าปรับตัวลดลง ในทิศทางเดียวกันกับตลาดรอบบ้าน โดยมีแรงขายหุ้นกลุ่มพลังงานตามทิศทางของราคาน้ำมันดิบที่อ่อนตัวลง หลังจาก OPEC รายงานปริมาณผลิตน้ำมันเพิ่มขึ้น สำหรับค่าเงินบาทช่วงเช้าอ่อนค่ามาที่ราว 35.53 บาท/ดอลลาร์สหรัฐ (+0.22 บาท/ดอลลาร์สหรัฐ) ปิดภาคเช้าดัชนีปิดที่ระดับ 1,404.33 จุด ลบ 8.16 จุด ด้วยมูลค่าซื้อขาย 2.3 หมื่นล้านบาท
แนวโน้ม ภาคบ่าย
คาดดัชนีจะทรงตัวในแดนลบ จากแรงกดดันของการขายทำกำไรหุ้นกลุ่มพลังงาน โดยมองดัชนีมีแนวโน้มแกว่งตัวในกรอบแคบ จากที่ยังไม่มีปัจจัยสนับสนุนใหม่ๆ ประเมินแนวรับที่ระดับ 1,399.50 จุด สำหรับกลุ่มที่เราแนะนำให้สะสมเมื่อดัชนีอ่อนตัวคือหุ้นกลุ่มอสังหาฯ เพื่อรอดักมาตรการกระตุ้นจากประชุม ครม. วันนี้
วิเคราะห์ทางเทคนิค
AJD ราคาปิด 1.62 บาท
แนวรับ 1.61 บาท           แนวต้าน 1.70 บาท
แนว cut loss หากใกล้จะหลุด 1.58 บาท
กราฟ AJD (180 นาที) อ่อนตัวลง step ที่สองหลังจากหลุด  1.70 บาท และกำลังเลี้ยงตัวที่ 1.60 บาท แต่โวลุ่มในแนวอ่อนตัวลดลงไปมากแสดงถึงแรงขายไม่มี ขณะที่ RSI ไต่ระดับเป็น Positive divergence  การตั้งรับถือว่าน่าสนใจ   โวลุ่มที่แห้งทำให้การทิ้งตัวเหลือน้อย และน่าจะเด้งกลับได้แรง โดยต้องทดสอบ 1.70 บาทให้ผ่านก่อน   แนะนำเข้าซื้อสะสม ใจเย็น  แล้วจะดีเอง
เด็กแนว
SENA  ล่าสุดข่าวเรื่อง ครม. เห็นชอบแผนกระตุ้นอสังหาฯ แล้ว แต่รายละเอียดยังไม่แน่ชัดว่าจะมีประมาณไหน  อย่างไรก็ตามในแง่ของข่าวสารที่ออกมาก่อนหน้านี้นั้นจะเห็นว่าเน้นไปที่ผู้มีรายได้ปานกลาง  ซึ่ง  ธอส. ออกมารับลูกทันทีว่าผู้ที่มีเงินเดือน 3 หมื่นบาทสามารถปล่อยกู้ซื้อบ้านได้ 3 ล้านบาท นั่นแสดงว่าเจาะไปยังราคาบ้านที่ไม่สูงเกินไป  ซึ่งเด็กแนวขอตีประเด็นว่าหากเรานับบ้านราคาระหว่าง 3 – 5 ล้านบาท จะมีบริษัทที่ได้ประโยชน์จากเรื่องนี้ เช่น LPN, PS, NCH, KC, SENA, PRIN, SC, SPALI โดยประมาณ  แต่วันนี้มาเลือก SENA  เพราะราคาหุ้นลงลึก  ค่า PE ต่ำเพียง 5.9 เท่า ผลประกอบการเติบโตเด่น และยังทำพลังงานโซล่าร์อีกตะหากซึ่งได้ประกาศการเริ่มต้นทำไม่น้อยกว่า 40mw ยังไม่นับ roof top ที่กำลังสร้างอยู่ ในอนาคตจะเป็นบริษัทที่มีรายได้ระยะยาวได้เปรียบกว่าที่อื่น    ประโยชน์ที่ได้จากแผนกระตุ้นอสังหาจะทำให้ผู้ซื้อตัดสินใจโอนได้เร็วขึ้น  ยอดขายเข้ามามากขึ้น เพราะเป็นมาตรการระยะสั้นไม่เกิน 1 ปี   ส่งผลบวกต่อการรับรู้รายได้อย่างแน่นอน  ถ้าประเมินแบบ conservative ให้กำไรปีนี้ประมาณ 370 ล้านบาท เทียบกับโบรกเกอร์ส่วนใหญ่ให้เกินกว่า 400 ล้านบาท ราคาเหมาะสมที่ PE เพียง 10 เท่าก็ 4.20 บาท  เข้าไปแล้ว
กราฟ SENA เหมือนรู้  จึงดีดตัวขึ้นมารอ  แต่ RSI ถือว่ายังต่ำ และมีแนวโน้มดีดตัวขึ้นได้ต่อ มีแนวต้านแบบ U-Curve ที่ 3.0 บาท ยังไม่ต้องหวังไกล เล่นเก็งกำไรพอหอมปากหอมคอ